*Konkurs za dodjelu nagrada za „ Žene u nauci“ u okviru UNESCO – L'Oréal programa*

Nagrade za ,,Žene u nauci” su ustanovljene još 1998. godine u okviru partnerstva L'Oréal-a i UNESCO-a, sa ciljem da promovišu i ohrabre žene koje doprinose naučnom napretku u cijelom svijetu. Svake godine u okviru ovog programa nagrade se dodjeluju za pet najuspješnijih naučnica u svijetu.

Pet laureata prepoznatih po svom izuzetnom naučnom doprinosu svake godine se nagrađuje naizmjenično u oblasti *physical sciences* ili *life sciences.* Ove godine se nagrađuju naučnice čija istraživačka oblast potpada pod okvir *life sciences*.

Prestižno priznanje i nagrade u iznosu od 100.000 € biće dodijeljene za pet izuzetnih naučnica na ceremoniji u Parizu u septembru 2017.godine.

Kriterijumi za izbor kandidata su sljedeći:

* Izuzetan doprinos kandidata za unaprijeđenje nauke
* Uticaj rada kandidata na trenutno stanje u oblasti nauke ( broj i kvalitet publikacija, konferencijske prezentacije, patenti i sl.)
* Priznavanje kandidata od strane vršnjaka u njenoj zajednici
* Obaveze kandidata za obrazovanje putem publikacija, nastavne aktivnosti, mentorstva i sl.

Potrebni uslovi koje kandidatkinja mora da obezbjedi su:

* Isticanje u međunarodnoj naučnoj zajednici zbog svoje naučne izvrsnosti
* Aktivna uključenost u naučna istraživanja
* Istraživačka oblast u okviru *life sciences* nabrojanih u Aneksu 1 (appendix 1)
* Nepostojanje direktne ili indirektne veze sa programom ,, Za žene u nauci“, u svojstvu člana žirija, člana programa i sl.

**Način prijavljivanja:**

Kako bi bila razmatrana za nagradu, kandidatkinja mora nominovati eminentni naučnik/naučnica. Ne postoji mogućnost samonominacije, nominacije od strane užih članova porodice, kao ni mogućnost nominovanja tima naučnika za nagradu.

Nominaciju kandidatkinje može podnjeti:

* Glavno i odgovorno lice univerziteta ili naučno-istraživačke ustanove
* Član akademije nauka ili drugih nacionalnih institucija
* Stalni profesor ili docent
* Prethodno nagrađivani laureat ,, Za žene u nauci“
* Osoba koja posjeduje doktorat

Nominacija se vrši isključivo elektornskim putem, preko platforme [www.forwomeninscience.com](http://www.forwomeninscience.com) , gdje se osoba koja se nominuje mora prvo registrovati.

Aplikacija mora sadržati:

* Detaljnu biografiju
* Kratko objašnjenje zašto ta osoba nominuje kandidatkinju za ovu nagradu (200-400 riječi)
* Listu publikacija i patenata, počevši od najskorijih
* Listu od pet najbitnijih publikacija sa njihovim kratkim rezimeom
* Puni tekst ovih pet najbitnijih publikacija
* Ti do pet pisama preporuke od uvaženih naučnika van institucje u kojoj radi kandidatkinja

**Način selekcije:**

Prvu fazu selecije vrši tim eksperata iz navedenih oblasti u okviru *life sciences*, koji će listu od odabranih 50 kandidatkinja proslijediti međunarodnom stručnom žiriju, kojim presjedava dobitnik Nobelove nagrade. Odabranih pet kandidatkinja biće kontaktirane od strane žirija 12. septembra 2017.godine.

**Rok za podnošenje nominacija: 16. jun 2017.godine**

Dodatne informacije možete preuzeti u dokumentu u prilogu: